Darwin skaðaði vísindin

Ég tel að eina sem Darwin virkilega lagði til mannkynsins var grunnurinn að guðleysi. Að láta sem þessi kenning hafi lagt eitthvað af mörkum til vísinda finnst mér út í hött. Í einhverjum tilfellum hefur hún kannski ekki skaðað en í mörgum tilfellum hefur hún skaðað vísindastarf. Dæmi um slíkt er t.d. falsanir Haeckels á teikningum af fóstrum, hugmyndin um afgangs líffæri og sósíal darwinismi eða eugenics.

Af hverju halda menn ekki upp á afmæli alvöru vísindamanna eins og Isaac Newtons, Gregor Mendels, Michaels Faraday og Louis Pasteur? Af hverju Darwin settur á svona sérstakan stall þegar hann í rauninni lagði lítið sem ekkert gott af mörkum til vísinda? Aðal ástæðan tel ég vera að þarna er frekar um trúarleiðtoga að ræða en vísindamann.

Þegar kom að því að færa rök fyrir kenningunni sinni þá voru það aðalega að menn áttu að ímynda sér eitthvað. Menn sem hafa síðan þá tekið upp málstaðan þar sem frá var horfið hafa ekki bætt miklu meira við en hvatningar orðum að ímynda sér að tilviljanir og náttúruval geti búið allt til sem við finnum í náttúrunni.

Að vísu talaði Darwin t.d. um að með því að skoða steingervingana þá ætti að vera hægt að sjá hvort að kenning hans væri rétt. Hann gat ekki neitað því að á hans dögum þá pössuðu þeir ekki við kenninguna en hann var viss um að það myndi breytast. Núna sirka 160 árum seinna hefur það bara versnað en samt halda sumir áfram að ímynda sér að einhver gögn styðji þeirra trú.

Darwin var samt ágætlega heiðarlegur og benti t.d. á eina leið til að komast að því hvort að hans kenning gæti staðist:

Charles Darwin, The Origin of Species: A Facsimile of the First Edition, Harvard University Press, 1964, p. 189.
If it could be demonstrated that any complex organ existed, which could not possibly have been formed by numerous, successive, slight modifications, my theory would absolutely break down. But I can find out no such case.

Ef hægt væri að sýna fram á það að eitthvað flókið líffæri er til, sem gæti ekki mögulega hafa orðið til með mörgum litlum breytingum, þá myndi kenning mín verða að engu. En ég hef ekki getað fundið neitt slíkt dæmi.

Kannski Darwin hafði kannski afsökun að sjá ekki slík dæmi á hans tímum þá höfum við ekki neinar afsaknir í dag. Eitt skemmtilegt dæmi um "tæki" í náttúrunni sem gæti ekki hafa orðið til með litlum tilviljanakenndum skrefum er mótor sem við finnum í bakteríum.

Hérna fyrir neðan er myndband sem fjallar um þennan ótrúlega mótor og hvernig hann gæti þjónað lykilhlutverki í baráttunni við mengun.

http://video.google.com/videoplay?docid=14997924975209807

Darwin sagði að aðeins með því að vega og meta staðreyndirnar gætu menn komist að réttri niðurstöðu varðandi sköpun þróun deiluna. Ég tel að ef einhver skoðar þennan mótor með opnum hug þá lítur hugmynd Darwins afskaplega röng og löngu kominn tími til að sleppa af henni takinu; þótt að það gæti kostað guðleysi sumra.

Fyrri ummæli:
Ég skil ekki hvernig þú færð það út að þessi mótor geti ekki orðið til með litlum tilviljanakenndum skrefum? Þó svo að þú skiljir það akkúrat ekki þá þýðir það ekki að það sé ekki þannig.

Þó svo að hann virðist flókinn þá eru búið að rekja þetta dæmi fram og til baka. Próteinin eru til á öðrum stöðum í frumunni og líka hægt að sýna fram á einfaldari gerðir mótorsins og milliskref þróunarinnar.

Skil ekki hvað fólk hefur á móti þróunarkenningunni. Hún gengur upp með macro og micro þróun. Þróunarkenningin gengur meiraðsegja upp með dauða hluti á jörðinni.

Þetta er ekki eins og að bíll sé bara uppfinning sem sprettur fullbúin af sjálfu sér. Staðreyndin er að hver hlutur í bílnum hefur farið í gegn um örlítil skref í einu. Margar lélegar hugmyndir og útfærslur en þær bestu lifa af til að verða í næstu útgáfu bílsins. Svo fá þeir tækni lánaða úr öðrum greinum sem hafa þróast þar í smáum skrefum.

Þetta er "intelligent" design en samt fylgir það þróunarkenningunni.

Þróunarkenningin sem lýsing á ferli þróunar gengur fullkomlega upp. Ástæða þess a við erum hérna og að heimurinn hafi skapast eru ekki skýrðar með þróunarkenningunni og fólk getur alveg trúað á hvað sem er í þeim málum.

Úff Mofi. Þetta er mögulega sú klikkaðasta grein sem þú hefur látið frá þér fara hingað til. Þetta með steingervingana (að þeir hjálpi ekki við að sanna þróunarkenninguna) er RUGL. Hver einasti líffræðingur fengi örugglega hnút í magann, ef þeir læsu þetta hjá þér, þó að margir þeirra séu trúaðir.

P.S. Kannski við ættum líka að halda upp á Carl von Linné, sem var afar trúaður, en flokkaði samt menn með öðrum prímötum og sagði:

"It does not please (you) that I&#39;ve placed Man among the Anthropomorpha, but man learns to know himself. Let&#39;s not quibble over words. It will be the same to me whatever name we apply. But I seek from you and from the whole world a generic difference between man and simianthat [follows] from the principles of Natural History. I absolutely know of none."

Það eru til FJÖLMÖRG dæmi um þróun sem við höfum jafnvel orðið vitni að, en aldrei nokkurn tímann hefur fundist svo mikið sem eitt dæmi um hlut sem birtist skyndilega úr engu (semsagt sköpun).

||

ATP-asi (googla ATPase) er dæmi um prótín sem hefur svipaða uppbyggingu. Ættir að skoða það.

||

Þetta átti eiginlega að vera svar við fyrstu athugasemd þinni þar sem þú talar um aðra mótora.

Annars hefur pumpa mikinn tilgang á þessum stað. Til að dæla inn og út úr frumunni og eru til nokkrar.

Svo er ATP ekki prótín. ATP-asi er prótín.

||

Í það fyrsta þá ertu að misskilja bílalíkinguna mína. Ég er að segja að það var ekki einn skapari að bílvélinni heldur röð uppfinninga. Mjög löng röð með ansi mörgum breytingum á leiðinni.

Um þróun hreyfifæra fruma þá hafa frumur sem geta stýrt því hvert þær fara mun meiri lífslíkur en þær sem hafa enga stjórn.

Fyrstu hreyfifærin þurfa aðeins að geta mjakað frumunni til þess að gera þá frumu betri en þá næstu.

Gefum okkur frumur. Frumur hafa fjölda líffæra og skrítið er að velja e-ð hreyfifæri sem dæmi um ótrúlega sköpunargáfu. Hreyfilíffæri hafa einna augljósasta kostinn fram yfir að hafa þau ekki. En frumur hafa einnig jónagöng. Jónagönin sjá um að hafa réttan rafhalla í frumunni. Ef að fyrir mistök að eitt af efnunum í jónagöngum tekur upp á því að breyta einni amínósýru sinni svo að hún verður fælin á rafhleðslur. Þetta leiðir til þess að jónagöng munu safnast á þá hlið frumunnar sem er með neikvæðasta rafhleðslu. Ef að samanlögð orka þessarra ganga nær að ýta frumunni áfram þá mun hún færast í átt að aukinni rafhleðslu. Ef að fruman græðir e-ð á því að ýtast áfram eftir litlum breytingum á rafhleðslu í umhverfi sínu þá mun hún eignast fleiri afkvæmi en sú næsta.

Segjum að önnur breyting verði.Það verður breyting þannig að það myndast alltaf tvö prótein hlið við hlið af þessari gerð. Því nær sem próteinin eru því hraðar kemst fruman. Svo verður smá breyting og sú fruma sem er með þessi tvö prótein hlið við hlið í réttri stellingu lifir betur en hinar. Svo verður önnur breyting sem verður til þess að ef að ákveðið efni er í umhverfi frumunnar þá binst það við göngin og stíflar þau. Þetta efni sem stíflar göngin gæti verið sykur, þá stoppar alltaf fruman hjá sykri. Því er kominn mekanismi sem að hreyfir frumuna og stoppar hana á réttum stað.

Á leiðinni að þessu markmiði voru væntanlega 100.000 kynslóðir frumna. Margar þeirra röðuðu próteinunum í göngunum vitlaust saman. Sumar þeirra röðuðu því rétt en stoppuðu frumuna í nágrenni við vitlaust efni. sumar breyttu sér ekki neitt en dóu einfaldlega út af því að fruman sem hreyfði sig hratt og stoppaði við sykur borðaði allan sykurinn og þær dóu út, út af vanhæfni sinni.

Ef þú myndir núna taka annað próteinið í þessum tveggja próteina jónagöngum þá myndi það ekki virka sem jónagöng því að það virkar ekki sem jónagöng eitt og sér lengur. Það er orðið háð hinu próteininu til að virka.

Er það þá orðin sönnun fyrir því að einhver hafi skapað jónagöngin? Því að próteinin virka ekki ef þú tekur þau í sundur.

Ef við látum frumurnar halda áfram að þróast þá mun fyrir röð tilviljana próteinum fjölga í jónagöngunum. Hvert prótein fyrir sig gerir göngin betri og rétt afstaða próteinanna til hvors annars gerir göngin ennþá betri. Svo kemur annar breytileiki, ef að ákveðið efni binst við eitt af próteinunum þá breytir próteinið um lögun. Þegar það breytir um lögun þá virkar það eins og stýri á frumuna. Ef að þessi stefnubreyting frumunar verður í hvert skipti sem hún rekst á þetta efni og það hjálpar frumunni að lifa þá lifa afkomendur hennar frekar af. Ef að fruman getur svo sjálf framleitt þetta efni sem að kemur þessarri stefnubreytingu af stað þá gæti sú fruma sem hefur flutningskerfi fyrir þetta efni að jónagöngunum jafnvel lifað betur af en næsta fruma.

Eftir 1.000.000 kynslóðir fáum við þá jónagöng sem að fruman getur stýrt sveiflu á ákveðnu próteini á. Svo getur sveiflupróteinið margfaldast eins og gangnapróteinið og áður en við vitum eru komin jónagöng með mörgum hreyfanlegum próteinum.

Gefum okkur 10.000.000 kynslóðir í viðbót og þá hafa hreyfanlegu próteinin myndað færiband sem hreyfir annað prótein fram og til baka. Þessi hreyfanleiki skapar ennþá meiri straum um jónagöngin og því lifir fruman betur. Þessi mikla hreyfing á próteinunum kostar orku en það borgar sig því að fruman getur sótt meiri orku þegar hún hreyfir sig hraðar.

Enn aðrar 100.000.000 kynslóðir og hreyfipróteinin í jónagöngunum eru nú ekki að hreyfa eitt prótein fram og til baka heldur nær færibandið í hring og hreyfir próteinið aðeins í eina átt og nær hringhreyfingu. Þetta skapar hringiðu og eykur strauminn um jónagöngin mjög mikið. Göngin eru nú alveg hætt að teljast sem jónagöng enda flæðið um þau orðið mjög mikið og hlutverk þeirra ekki lengur að halda uppi rafhalla í frumunni. Próteinin eru óþekkjanleg frá þeim upphaflegu.

Með milljón kynslóðum í viðbót breytst próteinin enn meira. Uppphaflegu próteinin sem mynda göngin sjálf í gegn um himnuna breytast einnig jafnt og þétt, þau þurfa að styrkjast og fjölga til að halda öllum hinum próteinunum. Göngin þróast ekki með því að bæta sífellt við nýjum próteinum. Þau þróast með því að breyta hverju próteini fyrir sig í göngunum aftur og aftur og aftur.

Allt þetta hefur gerst á milljónum ára. Fjölmargar kynslóðir frumna hafa gert öll mistökin sem hægt var að gera á leiðinni. Allar mismunandi samsetningar próteinanna hafa verið reyndar og fruman sem setti þau rétt saman lifði alltaf af.

||

"Darwinisk þróun er þegar tilviljanakenndar stökkbreytingar búa eitthvað af viti til"

Hvernig skilgreiniru "af viti"? Þegar þú segir að eitthvað sé flókið og það þjóni ekki tilgangi þá ertu að gefa þér að allt hafi einhvern tilgang. Af hverju þurfa allar lífverur að hafa tilgang, af hverju geta hlutir ekki bara verið til, hafa myndast því sameindir röðuðu sér upp á ákveðinn hátt.

Að sjálfsögðu tekur þú ekki þróunarkenninguna trúanlega þegar þú ert að leita svara við spurningum sem þróunarkenningin er ekki að reyna að svara.

Ekki það að ég haldi fram að þróunarkenningin sé óskeikul og að hún sé staðreynd. Ég einfaldlega hef ekki nennt að kynna mér hana í þaula enda finnst mér hún ekkert sérstaklega áhugaverð þó sniðug sé. Það er hinsvegar fullkomlega fráleitt að halda því fram að ef þróunarkenningin standist ekki, þá hljóti guð að hafa skapað heiminn. Það er til heiti yfir slíkar rökvillur, ekki það að það þurfi eitthvað nafn til að fólk sjái hversu heimskuleg slík röksemdarfærsla er.

Gott myndband hinsvegar. Ég þakka fyrir það.

||

Mofi... hefurðu lesið Þróunarkenninguna? Eða ertu að vittna í einhverja aðra sem þykjast vera búnir að lesa hana.

Þú segir.....

"með því að skoða steingervingana þá ætti að vera hægt að sjá hvort að kenning hans væri rétt. Hann gat ekki neitað því að á hans dögum þá pössuðu þeir ekki við kenninguna en hann var viss um að það myndi breytast. Núna sirka 160 árum seinna hefur það bara versnað"

Þetta er ekki rétt, Darwin líkti steingervingum við alfræði-orðabók þar sem langflestar síðurnar væru endanlega glataðar og þær síður sem varðveist hefðu væru bara stafur og stafur á stangli.

Áhangendur "intelligent design" hafa verið duglegir að halda því fram að Darwin hafi haldið því fram að fleiri og fleiri millistig dýrategunda myndu finnast og á endanum væri hægt að sýna fullkomlega þróun dýrategunda frá einni í aðra. Darwin var raunsær maður og hélt því þvert á móti fram að mjög ólíklegt væri að öll millistig myndu nokkurn tímann finnast.

||

Af hverju halda menn ekki upp á afmæli alvöru vísindamanna eins og Isaac Newtons, Gregor Mendels, Michaels Faraday og Louis Pasteur?

Þeir gera það, er ekki hugsanlegt að þetta hafi eitthvað með það að gera að Darwin OG útgáfa á OOS eigi stórafmæli... nee, það getur ekki verið

Ef þú ert að tala um smá aðlögun á dýrum þá er það engin þróun.

Þetta er reyndar einmitt þróun. Breyting á erfðaefni milli kynslóða er þróun. Svo einfalt er nú það.

Við aftur á móti þekkjum vel hvað þarf til, til að búa til flóknar vélar eins og við finnum í náttúrunni og það eru vitsmunir þar sem þarf að setja saman marga hluti saman til að tækið virki.

Tja, staðreyndirnar eru þér ekki beint í hag. Við höfum fjölmörg staðfest dæmi þróunar og jafnvel aðgreiningu tegunda, en ekki eitt einasta dæmi um það þegar eitthvað er búið til úr engu, þ.e.a.s. sköpun.

Hérna er gott dæmi um skaðsemi hugmyndar Darwins. Fyrst er að gagnrýna orðið árás á vísindi en gagnrýni er mjög stór hluti af alvöru vísindum.

Gagnrýni gagnrýninnar vegna, þ.e. án raka, er prump. Prump er ekki hluti af vísindum.

Annars óska ég öllum tilhamingju með daginn í gær

Ég kenni í grunnskóla og byrjaði daginn á því að fjalla aðeins um Darwin og þróunarkenningu hans. Ekkert djúpt eða neitt, krakkarnir mínir eru í 5. bekk... Við höfum samt talað um þetta áður og þau vita að fuglar eru afkomendur risaeðla. Kannski ég tali um Tiktaalik við tækifæri, hver veit?

||

Það er orðið of þreytt að naggast út í Hovindismann þinn til að það sé fyndið lengur. Læt það því vera. Ég veit hinsvegar ekkert hvað þú ert að fara í þessu síðasta kommenti, enda skortr staðfestingu á fullyrðingum þínum um Kenningar Darwins, þar sem þú hefur ekki einu sinni lesið, "The Origin of Species." eða hefur þú það? Hefur þú svo kynnt þér hvernig þetta hefur verið staðreynt stöðugt frá hans tíð og algerlega staðfest á 6. áratugnum?

Ég fékk bækling frá aðventistum innum lúguna um daginn, þar sem enn eina ferðina var boðaður heimsendir og það sett i tryggilegt samband við heimsviðburði líðandi stundar, eins og alltaf áður, og því til stuðnings raktar ritningagreinar úr opinberunarbókinni. Get ég fengið eitthvað stutt um þau vísindi ykkar og óskeikuleika þeirra? Komdu nú með blogg um trú þína og þessi efni, svo menn geti áttað sig á hugarheimi þínum.

Ég tel sannarlega að heimsendir sé í nánd ef þínum líkum fer að fjölga. Fyrst einhver hundruð ár í svartamyrkri þekkingarleysis og hræðsluáróðurs og loks undirgangs manneskjunar fyrir bjargarleysi sökum heimsku. Ert þú með frátekið sæti þarna uppi á meðal hinna 144.000 upphrifnu? Eða takið þið ekki mark á þeirri grein...?

Gerðu okkur greiða...ekki vera að keyra bíl eða fljúga flugvél, þegar að brottnámið verður. Þú gætir orðið fólki að fjörtjóni.

||

"Við eigum sérstakan sess því við erum gerð í Guðs mynd".

Einmitt. Mætti ég þá biðja þig um að flokka þessar hauskúpur fyrir mig? Hvort er menn og hvort er apar? Eins og þú sérð á töflunni á síðunni sem ég linkaði, þá eru aðrir sköpunarsinnar ekki alveg vissir sjálfir. Svona er þetta ekki bara með hauskúpur sem hafa fundist af prímötum, heldur fjölmarga aðra steingervinga. Ef fólk getur ekki verið visst um hvort að steingervingur tilheyri þessari eða annarri dýrategund, hvað er þá steingervingurinn?

Ef þú vilt kalla þróun "aðlögun", þá skal ég alveg kalla mig "aðlögunarsinna", því að þróun ER aðlögun. Hún er ekki eingöngu skyndilegt stökk sem gerbreytir einhverri tegund (til hins betra eða hins verra)

Að lokum, smá video um skyldleika (eitt af mínum uppáhalds, því sá sem talar romsar upp úr sér þvílíkum tungubrjótum haha).

||

"Darwinisk þróun er þegar tilviljanakenndar stökkbreytingar búa eitthvað af viti til. Það höfum við ekki séð."

Ég varð, fyrirgefðu mér. Sá bara þessa frétt á mbl.is... "Síðar uppgötvaðist, að stökkbreyting í ákveðnu geni, CCR5, verndaði fólk fyrir veirunni."

Jæja, hér höfum við stökkbreytingu OG þú viðurkennir að dýr aðlagast. Hmmmm...

||

Af hverju er þessi færsla sett inn í flokkinn &#39;Menntun og Skóli&#39;.

Þú ert vonandi ekki að leggja til að eyðileggja íslenskt skólakerfi með sama TRÚARKUKLINU og í Bandaríkjunum?

Það er m.a. vegna fornaldarviðhorfa alltof margra BAndaríkjmanna sem það er nauðsynlegt ð ahald aupp á afmæli þessa stórmekra viðsindamanns með áberandi hætti.

Það er þó jákvætt að þú virðist

eini maðurinn

sem reynir að flytja inn þessa amerísku endaleysu hingað til lands.

||

Biðst afsökunar á innsláttarvillum! Svona á þetta að vera:

Það er m.a. vegna fornaldarviðhorfa alltof margra Bandaríkjamanna sem það er nauðsynlegt að halda upp á afmæli þessa stórmerka vísindamanns með áberandi hætti.

||

Mofi er óvinur mannkyns og þekkingar... ég þakka honum samt því hann er besti bandamaður fyrir algeru trúleysi.
Meira að segja kaþólska kirkjan segir sköpunarsinna skaðlega kristni.
Takk mofi, komdu endilega með meira... því þá losnum við fyrr við bronsaldar hjátrú.
Takk takk

||

Ég hef svo mikla trú á að sköpunarsinnar rústi kristni að ég pósta fullt af efni frá þeim...
http://doctore.blog.is/blog/doctore/entry/802771/
Við skulum vera þakklát fyrir þetta... .enginn maður með hálfan heila getur nokkuð annað en hlegið.

||

Still going strong Mofi :)

Mofi vs. alheims-darwinisma-samsærið.

Sönnunargögnin fyrir þróun eru öll fölsuð til að við getum sannfært okkur um að trúleysi okkar gangi upp. Vísindamenn eru aldeilis harðákveðnir í að hafa þetta svona eins og þeir láta, ha Mofi?!

;)

mbk,

||

Magic is real :)

||

Ég sé að hér hefur lítið breyst hjá þér Halldór minn

Eins og ég hef sagt þér áður þá munt þú líklega aldrei gera þér grein fyrir magni þess skaða sem þú og þín skrif valda þinni eigin trú og trúbræðrum

Fólk eins og þú er besta leiðin til að ganga af kristinni trú dauðri

Sem betur fer gerir fólk yfir meðalgreind í flestum tilfellum sér grein fyrir bullinu og lætur það eiga sig

Verst bara að svona bull hefur þau áhrif að fæla fólk frá megininntaki kristins boðskapar sem er eitthvað sem flestir ættu að tileinka sér

Við getum þakkað þér og þínum það að mestu leyti

||

þér og þínum líkum átti þetta nú að vera þarna aftast

||

Ég hef saknað þín Sigmar!

||

The fool says in his heart everything I don&#39;t understand is made by gawd.
Já trú byggist á vanþekkingu sem og valkvæmri blindu á staðreyndir.

||

Ég bendi á tvennt á þessari síðu um trúaryfirlýsingu á vefsvæði Answers in Genesis sem segir allt sem segja þarf um &#39;opin&#39; hug sköpunarsinna:

A1 The scientific aspects of creation are important, but are secondary in importance to the proclamation of the gospel of Jesus Christ.
D6 No apparent, perceived, or claimed interpretation of evidence in any field, including history and chronology, can be valid if it contradicts the Scriptural record.

Í stuttu máli sagt: Hafa ber vísindaleg gögn að engu ef þau ganga í berhögg við Ritninguna.

Og það er ekki skaðlegt gagnvart vísindunum?

||

Segi það... Spáið ef Darwin hefði skrifað: Það sem gengur í berhögg við þróunarkenningu er ómarktækt.
Spáið ef vísindin notuðu þessa aðferðafræði, við værum enn á steindaldarstiginu... því fyrsta hugmyndin yrði sú sem bannaði allar hugmyndir sem á eftir koma.

||

Það er ekki hægt að "rökræða" við svona bullara.

Ummæli:
Ég geng út frá því að þú Morfi getur ekki samþykkt að jörðinn er meira en 5000 ár gamall. Eða hvað? Og að kenningar Einsteins er ranga því hann gengur jó út frá því að alheiminn er meira en 5000 ár gamall. Gögn Einsteins (og fl.) ganga augljóslega í berhögg við Biblíuna.

Verkefni: Tilfinning
Merking: Hneykslun